**ข้อมูลประกอบผลการบริหารงานอธิการบดี ปีงบประมาณ พ.ศ. 2562**

**1) นวัตกรรมของผู้บริหาร**

|  |  |  |  |
| --- | --- | --- | --- |
| **ที่** | **ข้อมูลที่เกี่ยวข้อง** | **ผู้รับผิดชอบ** | **ข้อมูลที่ต้องจัดทำ** |
| 1 | การปรับปรุงรายวิชาศึกษาทั่วไป | สำนักศึกษาทั่วไป | ข้อมูลเอกสารการดำเนินงาน และ Power Point ประกอบการนำเสนอ |
| 2 | การพัฒนาระบบ MIS | รองศาสตราจารย์ ดร.สุนันท์ สายกระสุน  (ผู้ช่วยอธิการบดีฝ่ายพัฒนานวัตกรรมและ การสร้างรายได้จากเทคโนโลยี) /กองแผนงาน | ข้อมูลเอกสารการดำเนินงาน และ Power Point ประกอบการนำเสนอ |
| 3 | การปรับปรุงพื้นที่และการปรับปรุงภูมิทัศน์มหาวิทยาลัย | รองศาสตราจารย์ ดร.ทรงศักดิ์ จำปาวะดี  (ผู้ช่วยอธิการบดีฝ่ายโครงสร้างพื้นฐาน สิ่งแวดล้อม และความปลอดภัย)/  กองอาคารสถานที่ | ข้อมูลเอกสารการดำเนินงาน และ Power Point ประกอบการนำเสนอ |
| 4 | การปรับปรุงเขตพื้นที่นาสีนวน | ผู้ช่วยศาสตราจารย์ นสพ.ดร.มนกานต์  อินทรกำแหง (ผู้ช่วยอธิการบดีฝ่ายนวัตกรรมการเกษตรและพัฒนาพื้นที่นาสีนวน) | ข้อมูลเอกสารการดำเนินงาน และ Power Point ประกอบการนำเสนอ |

**2) การดำเนินงานตามข้อเสนอแนะจากการประเมินที่ผ่านมา**

| **ที่** | **ข้อเสนอแนะ** | **ผู้รับผิดชอบ** | **ข้อมูลที่ต้องจัดทำ** |
| --- | --- | --- | --- |
| **1) ด้านการเรียนการสอน** | |  |  |
| (1) | เนื่องจากมหาวิทยาลัยยังมีหลักสูตรที่มีผลการประเมินคุณภาพไม่ผ่านตามเกณฑ์มาตรฐาน ดังนั้น มหาวิทยาลัยควรกำกับดูแลและควบคุมคุณภาพการจัดการเรียนการสอนของทุกหลักสูตรให้มีคุณภาพและเป็นไปตามเกณฑ์มาตรฐาน เนื่องจากปัจจุบันสำนักงานคณะกรรมการการอุดมศึกษา (สกอ.) ได้มอบอำนาจหน้าที่และความรับผิดชอบเกี่ยวกับการพิจารณาเปิด/ปรับปรุงและปิดหลักสูตร รวมทั้ง การกำกับดูแลและควบคุมคุณภาพหลักสูตรให้มีคุณภาพและเป็นไปตามเกณฑ์มาตรฐานมายังสภามหาวิทยาลัย | ผู้ช่วยอธิการบดีฝ่ายวิชาการและพัฒนาทักษะนิสิต /ศูนย์พัฒนาและประกันคุณภาพการศึกษา | ผลการดำเนินงาน และ  รูปภาพกิจกรรม (ถ้ามี) |
| (2) | ควรมีการวางแผนรองรับปัญหาการลดลงของจำนวนนิสิตใหม่ที่มีแนวโน้มลดลง ซึ่งส่งผลต่อการบริหารจัดการด้านงบประมาณ การจัดการเรียนการสอน การจัดโครงการ/กิจกรรม การจ้างบุคลากรภายในมหาวิทยาลัย ดังนั้น มหาวิทยาลัยควรหาแนวทางการดำเนินงานรองรับผลกระทบ เช่น การทบทวนการเปิด-ปิด-ปรับปรุงหลักสูตร การยุบหรือควบรวมหลักสูตรโดยไม่กระทบต่อการเรียนการสอน และควรมีกลยุทธ์ในการรักษานิสิตให้คงอยู่ | ผู้ช่วยอธิการบดีฝ่ายวิชาการและพัฒนาทักษะนิสิต/ กองบริการการศึกษา/ กองทะเบียนและประมวลผล | ผลการดำเนินงาน และ  รูปภาพกิจกรรม (ถ้ามี) |
| (3) | ควรพัฒนาและปรับปรุงหลักสูตรให้ตรงตามความต้องการของตลาดแรงงาน โดยหลักสูตรควรมีความร่วมมือกับภาคเอกชนมากขึ้น รวมทั้งการปรับปรุงการเรียนการสอนรายวิชาต่างๆ ของหลักสูตรให้รองรับการเปลี่ยนแปลงของสังคมและนโยบายการพัฒนาเศรษฐกิจของประเทศไทย (Thailand 4.0) โดยเน้นการพัฒนาวิชาการร่วมกับหน่วยงานภาครัฐและเอกชนทั้งในภูมิภาคและในภาคอุตสาหกรรมที่เกี่ยวข้อง มีการบูรณาการระหว่างหลักสูตร การสร้างหลักสูตรที่เป็นความได้เปรียบของมหาวิทยาลัย เช่น หลักสูตรบรรพชีวินวิทยา และการสร้างความร่วมมือกับต่างประเทศเพื่อเปิดหลักสูตรที่ได้รับปริญญา 2 แห่ง เพื่อเป็นการดึงดูดผู้เรียนในอนาคต | ผู้ช่วยอธิการบดีฝ่ายวิชาการและพัฒนาทักษะนิสิต/ กองทะเบียนและประมวลผล | ผลการดำเนินงาน และ  รูปภาพกิจกรรม (ถ้ามี) |
| (4) | ควรขับเคลื่อนการเรียนการสอนที่เน้น Outcome-Based Learning และ Active Learning ให้มีความชัดเจนและเป็นรูปธรรมเพิ่มมากขึ้น รวมทั้ง การผลักดันให้หลักสูตรจัดการเรียนการสอนเชิงบูรณาการกับการทำงาน (Work Integrated Learning : WIL) แต่ไม่ควรผลักภาระให้หลักสูตร มหาวิทยาลัยควรมีหน่วยงานกลางที่รับผิดชอบ  เรื่องดังกล่าวและจัดสรรงบประมาณไว้ที่ส่วนกลางเพื่อการบริหารจัดการ | ผู้ช่วยอธิการบดีฝ่ายวิชาการและพัฒนาทักษะนิสิต/ กองทะเบียนและประมวลผล | ผลการดำเนินงาน และ  รูปภาพกิจกรรม (ถ้ามี) |
| (5) | ควรมีการส่งเสริมและพัฒนาการเรียนการสอนภาษาอังกฤษ และภาษาอาเซียน เพื่อให้นิสิตมีความรู้ ความสามาถและทักษะในการสื่อสารที่จะนำไปประกอบอาชีพในสาขาวิชาของตน และรองรับการทำงานในอนาคต | สำนักศึกษาทั่วไป | ผลการดำเนินงาน และ  รูปภาพกิจกรรม (ถ้ามี) |
| (6) | ควรปรับปรุงระบบบริการนิสิต เช่น ปัญหาระบบลงทะเบียนเรียนล่มบ่อย การปรับปรุงตู้ยืม-รับคืนหนังสืออัตโนมัติ เนื่องจาก หน้าจอสัมผัสเริ่มใช้งานยาก ควรเพิ่มหนังสือตำราต่างๆ ให้หลากหลายและมีความทันสมัยและมีจำนวนมากขึ้น การปรับปรุงพื้นที่อ่านหนังสือให้มีความพร้อมในการใช้งาน และควรเพิ่มห้องอ่านหนังสือได้ตลอด 24 ชั่วโมงให้มีมากขึ้น | ผู้ช่วยอธิการบดีฝ่ายวิชาการและพัฒนาทักษะนิสิต/ กองทะเบียนและประมวลผล /สำนักวิทยบริการ | ผลการดำเนินงาน และ  รูปภาพกิจกรรม (ถ้ามี) |
| (7) | ควรมีการสำรวจความต้องการเรียนในเเต่ละรายวิชาของนิสิตก่อนเพื่อเปิดสอนให้สอดคล้องกับความต้องการของผู้เรียน และตลาดแรงงาน | ผู้ช่วยอธิการบดีฝ่ายวิชาการและพัฒนาทักษะนิสิต/ กองทะเบียนและประมวลผล | ผลการดำเนินงาน และ  รูปภาพกิจกรรม (ถ้ามี) |
| (8) | ควรให้ความสำคัญในการพัฒนานิสิตด้านคุณธรรมจริยธรรม จิตสำนึกต่อสังคม การมีวุฒิภาวะในการใช้ชีวิตในสังคม และเป็นไปตามอัตลักษณ์นิสิตที่มหาวิทยาลัยกำหนด คือ MSU For All | รองอธิการบดีฝ่ายบริหารและพัฒนา/กองกิจการนิสิต | ผลการดำเนินงาน และ  รูปภาพกิจกรรม (ถ้ามี) |
| **2) ด้านการวิจัย** | |  |  |
| (9) | ควรกำหนดเป้าหมายที่ชัดเจน หาพื้นที่ (Area based) เพื่อสร้างโจทย์วิจัยที่มีความได้เปรียบของภูมิภาค โดยการกำหนดจุดเด่นของชุมชนเพื่อนำมาเป็นจุดขาย และการส่งเสริมการทำงานวิจัยในเชิงบูรณาการสหวิชาชีพให้มากยิ่งขึ้น รวมทั้ง การกำหนดนโยบายด้านการวิจัยตามลักษณะและจุดเน้นของแต่ละหน่วยงาน และส่งเสริมให้โดดเด่นในแบบที่แตกต่างกันได้ นอกจากนั้น ควรสร้างผู้บริหารงานวิจัยเพื่อให้สามารถมองภาพระบบบริหารงานวิจัยระดับสถาบัน และวางแผนการพัฒนางานวิจัยทั้งหมดของสถาบัน | รองอธิการบดีฝ่ายวิจัยและวิเทศสัมพันธ์/ กองส่งเสริมการวิจัยและบริการวิชาการ | ผลการดำเนินงาน และ  รูปภาพกิจกรรม (ถ้ามี) |
| (10) | มหาวิทยาลัยได้รับจัดสรรงบประมาณแผ่นดินด้านการวิจัยและนวัตกรรมน้อย จึงมีความจำเป็นต้องแสวงหาทุนวิจัยจากภายนอกมหาวิทยาลัยเพิ่มขึ้น โดยการส่งเสริมให้มีการรวมตัวของอาจารย์จากหลายคณะโดยจัดเป็นกลุ่ม (Cluster) เพื่อสร้างโจทย์วิจัยเชิงบูรณาการร่วมกัน และนำโจทย์วิจัย ที่พัฒนาขึ้นไปขอแหล่งทุนจากจังหวัด แหล่งทุนภายนอกที่เป็นหน่วยงานวิจัยต่างๆ และหน่วยงาน ที่รัฐบาลกำลังดำเนินการจัดตั้งขึ้นใหม่ | รองอธิการบดีฝ่ายวิจัยและวิเทศสัมพันธ์/ กองส่งเสริมการวิจัยและบริการวิชาการ | ผลการดำเนินงาน และ  รูปภาพกิจกรรม (ถ้ามี) |
| **3) ด้านการบริการวิชาการสู่ชุมชน** | |  |  |
| (11) | ควรมีการส่งเสริมการทำงานบริการวิชาการร่วม เชิงบูรณาการและแบบสหวิชาชีพตามลักษณะและจุดเน้นของแต่ละหน่วยงาน และส่งเสริมให้โดดเด่นแบบ Cluster โดยการกำหนดให้แต่ละคณะเป็นเจ้าภาพในแต่ละพื้นที่ และทำงานแบบบูรณาการกับศาสตร์ต่างๆ ที่เกี่ยวข้องในการบริการวิชาการของสถาบัน รวมทั้ง การสร้างความสัมพันธ์และความร่วมมือที่แนบแน่นกับหน่วยงานภาครัฐและภาคเอกชนในพื้นที่ เพื่อให้เกิดความร่วมมือกันในการพัฒนาพื้นที่กับชุมชนอย่างยั่งยืน และนำไปสู่ Community engagement ในการพัฒนาไปสู่ชุมชนต้นแบบให้เป็นที่รู้จักในระดับสากล และพัฒนามหาวิทยาลัยไปสู่มหาวิทยาลัยเพื่อชุมชนในระยะยาว แต่ทั้งนี้ มหาวิทยาลัยควรมีตัวแทนของมหาวิทยาลัยที่มีความสามารถในการทำงานร่วมกับจังหวัด เพื่อให้สามารถเชื่อมประสานและบูรณาการกับทุกภาคส่วนได้ และร่วมกันทำงานเป็นหมู่คณะ | รองอธิการบดีฝ่ายวิจัยและวิเทศสัมพันธ์/ กองส่งเสริมการวิจัยและบริการวิชาการ | ผลการดำเนินงาน และ  รูปภาพกิจกรรม (ถ้ามี) |
| **4) ด้านการทำนุบำรุงศิลปวัฒนธรรม** | |  |  |
| (12) | มหาวิทยาลัยมีความโดดเด่นด้านศิลปวัฒนธรรม ดังนั้น ควรเข้าไปมีบทบาทในการพัฒนาจังหวัด และเชื่อมโยงไปทุกภาคส่วน รวมทั้งประเทศและภูมิภาคเอเชียตะวันออกเฉียงใต้ ควรเป็นไปตามลักษณะของแต่ละหน่วยงาน และส่งเสริมให้โดดเด่นโดยการทำงานร่วมเชิงบูรณาการระหว่างหน่วยงาน (Cluster) เพื่อประหยัดการใช้ทรัพยากรบางอย่างได้ เช่น การพัฒนาแหล่งท่องเที่ยวหรือกิจกรรมการท่องเที่ยวภายในจังหวัดให้มีชื่อเสียงเนื่องจากเป็นนโยบายของรัฐบาล  การพัฒนาหลักสูตรภาษาอังกฤษให้รองรับการท่องเที่ยวในระดับภาคและภูมิภาคเอเชียตะวันออกเฉียงใต้ และการพัฒนาศิลปวัฒนธรรมให้เป็นรายได้กับชุมชนและสร้างอาชีพให้กับบัณฑิต | รองอธิการบดีฝ่ายวิจัยและวิเทศสัมพันธ์/ กองส่งเสริมการวิจัยและบริการวิชาการ | ผลการดำเนินงาน และ  รูปภาพกิจกรรม (ถ้ามี) |
| **5) ด้านการบริหารจัดการ** | |  |  |
| (13) | ควรจัดทำแผนในการดำเนินการชำระหนี้สินของมหาวิทยาลัยให้มีความชัดเจน และเป็นไปตามพระราชบัญญัติวินัยการเงินการคลังของรัฐ พ.ศ. 2561 | ผู้ช่วยอธิการบดีฝ่ายพัฒนาระบบการเงิน การคลัง และบริหารทรัพย์สิน/ กองคลังและพัสดุ | ผลการดำเนินงาน และ  รูปภาพกิจกรรม (ถ้ามี) |
| (14) | ควรเร่งปรับปรุงแก้ไขกฎหมาย ระเบียบ ข้อบังคับต่างๆ ให้มีความทันสมัยและเหมาะสมกับ  การปฏิบัติจริงในสภาวะการณ์ที่เปลี่ยนแปลงในปัจจุบัน เพื่อความยืดหยุ่น ความคล่องตัว และสามารถขับเคลื่อนนโยบายที่สำคัญของมหาวิทยาลัยและคณะ/หน่วยงาน | รองอธิการบดีฝ่ายพัฒนาบุคลากร/ กองการเจ้าหน้าที่ | ผลการดำเนินงาน และ  รูปภาพกิจกรรม (ถ้ามี) |
| (15) | ควรปรับปรุงกระบวนการเบิกจ่ายงบประมาณจากภายนอกให้มีความคล่องตัว และกำกับติดตามการเบิกจ่ายงบประมาณให้เป็นรูปธรรมและเป็นไปตามแผนที่กำหนดเพื่อไม่ให้เกิดความล่าช้าต่อการดำเนินงานและการบริหารโครงการ ทั้งนี้ โดยให้เป็นไปตามพระราชบัญญัติวินัยการเงินการคลังของรัฐ พ.ศ. 2561 | ผู้ช่วยอธิการบดีฝ่ายพัฒนาระบบการเงิน การคลัง และบริหารทรัพย์สิน/ กองคลังและพัสดุ | ผลการดำเนินงาน และ  รูปภาพกิจกรรม (ถ้ามี) |
| (16) | ควรมีการวางแผนอัตรากำลังและการบริหารจัดการเรื่องงบบุคลากรเพื่อให้มีความเหมาะสมของ  แต่ละคณะ/หน่วยงาน และไม่กระทบกับงบประมาณรวมทั้งการบริหารจัดการมหาวิทยาลัยในอนาคต | รองอธิการบดีฝ่ายพัฒนาบุคลากร/ กองการเจ้าหน้าที่/ กองแผนงาน | ผลการดำเนินงาน และ  รูปภาพกิจกรรม (ถ้ามี) |
| (17) | ควรทบทวนนโยบายการส่งเสริมการศึกษาต่อระดับปริญญาโทและปริญญาเอก เพื่อให้สามารถสะท้อนต่อคุณภาพและเป้าหมายในการขับเคลื่อนมหาวิทยาลัยอย่างแท้จริง | รองอธิการบดีฝ่ายพัฒนาบุคลากร/ กองการเจ้าหน้าที่ | ผลการดำเนินงาน และ  รูปภาพกิจกรรม (ถ้ามี) |
| (18) | ควรมีแนวทางในการขับเคลื่อนตำแหน่งทางวิชาการของอาจารย์จากผู้ช่วยศาสตราจารย์ขึ้นไป  เป็นรองศาสตราจารย์ หรือรองศาสตราจารย์ขึ้นไปเป็นศาสตราจารย์ โดยควรกำหนดมาตรการหรือแนวทางในการดำเนินการที่จริงจังและเป็นรูปธรรมกับผู้ที่ถึงเกณฑ์การยื่นขอตำแหน่งทางวิชาการแล้วไม่ยื่นขอ | รองอธิการบดีฝ่ายพัฒนาบุคลากร/ กองการเจ้าหน้าที่ | ผลการดำเนินงาน และ  รูปภาพกิจกรรม (ถ้ามี) |
| (19) | ควรทบทวนเกณฑ์การตีพิมพ์บทความที่กำหนดให้ตีพิมพ์บทความเฉพาะในฐานข้อมูล ISI ในการนำผลงานมาประกอบการรับค่าตอบแทนตำแหน่งวิชาการขาที่ 2 โดยควรยืดหยุ่นให้สามารถตีพิมพ์ในฐาน TCI ได้ด้วย ทั้งนี้โดยเฉพาะกลุ่มมนุษยศาสตร์และสังคมศาสตร์ | รองอธิการบดีฝ่ายพัฒนาบุคลากร/ กองการเจ้าหน้าที่ | ผลการดำเนินงาน และ  รูปภาพกิจกรรม (ถ้ามี) |
| (20) | ควรเร่งสร้างขวัญ กำลังใจ และความมั่งคงให้บุคลากรโดยเฉพาะกลุ่มลูกจ้างชั่วคราว และความมั่นคงให้กับบุคลากรโดยเฉพาะลูกจ้างชั่วคราว กรณียกเว้น เกณฑ์ กพ. สำหรับผู้ที่ทำงานไม่น้อยกว่า  5 ปี ในการสอบเป็นพนักงานมหาวิทยาลัย รวมทั้ง  มีการเตรียมความพร้อมหรือวางแผนการพัฒนาบุคลากรอย่างต่อเนื่องเพื่อให้มีศักยภาพรองรับกับสถานการณ์ แผนพัฒนา/แผนงานหรือนโยบายการพัฒนามหาวิทยาลัยในอนาคต เพื่อให้เกิดความเชี่ยวชาญเฉพาะด้านมากขึ้นเพื่อสร้างความโดดเด่นในศาสตร์ต่างๆ และลดปัญหา Generation Gap ของกลุ่มผู้บริหารแต่ละระดับ นอกจากนั้น ควรมีการอบรมและพัฒนาบุคลากรในมหาวิทยาลัยให้มีจิตบริการที่ดีต่อนิสิตยิ่งขึ้น เพราะปัจจุบันเจ้าหน้าที่ที่ให้บริการนิสิตตามคณะและมหาวิทยาลัยให้บริการไม่ดีเท่าที่ควร | รองอธิการบดีฝ่ายพัฒนาบุคลากร/ กองการเจ้าหน้าที่/ กองแผนงาน | ผลการดำเนินงาน และ  รูปภาพกิจกรรม (ถ้ามี) |
| (21) | ควรเร่งดำเนินการให้เป็นไปตามข้อบังคับฯ ว่าด้วย กองทุนสำรองเลี้ยงชีพมหาวิทยาลัยมหาสารคาม ซึ่งจดทะเบียนแล้ว พ.ศ. 2561 โดยกำหนดเวลาแล้วเสร็จที่ชัดเจน จนพนักงานมหาวิทยาลัยสามารถสมัครเข้าเป็นสมาชิกได้อย่างสมบูรณ์ครบถ้วน | ผู้ช่วยอธิการบดีฝ่ายพัฒนาระบบการเงิน การคลัง และบริหารทรัพย์สิน/ กองคลังและพัสดุ | ผลการดำเนินงาน และ  รูปภาพกิจกรรม (ถ้ามี) |
| (22) | ควรหาแนวทางในการยกฐานะพื้นที่ภายในมหาวิทยาลัยและโดยรอบจากที่สาธารณะเป็นที่  ราชพัสดุเพื่อใช้สำหรับการวางแผนการลงทุน  การบริหารจัดการพื้นที่ และการใช้ประโยชน์ในอนาคต | รองอธิการบดีฝ่ายบริหารและพัฒนา/ กองอาคารสถานที่ | ผลการดำเนินงาน และ  รูปภาพกิจกรรม (ถ้ามี) |
| (23) | ควรมีแผนในการพัฒนาและปรับปรุงระบบสารสนเทศของมหาวิทยาลัยที่มีความสำคัญและมีผลกระทบกับการดำเนินงานในแต่ละภารกิจและยุทธศาสตร์ให้มีความชัดเจน รวมทั้ง การปรับปรุงระบบอินเตอร์เน็ต Wifi ให้ครอบคลุมทุกพื้นที่ภายในมหาวิทยาลัย และการปรับปรุงความเร็วของสัญญาณอินเทอร์เน็ตที่ปล่อยให้บริการ เพื่อมิให้เกิดผลกระทบต่อการเรียนการสอนและการพัฒนามหาวิทยาลัย | สำนักคอมพิวเตอร์ | ผลการดำเนินงาน และ  รูปภาพกิจกรรม (ถ้ามี) |
| (24) | ควรเร่งดำเนินการผูกระบบบัญชี การเงิน และงบประมาณของมหาวิทยาลัยให้มีการเชื่อมโยง  เข้ากับระบบเทคโนโลยีสารสนเทศ (IT) เพียงอย่างเดียว เพื่อป้องกันการรั่วไหลและการทุจริต | ผู้ช่วยอธิการบดีฝ่ายพัฒนาระบบการเงิน การคลัง และบริหารทรัพย์สิน/ กองคลังและพัสดุ | ผลการดำเนินงาน และ  รูปภาพกิจกรรม (ถ้ามี) |
| (25) | อธิการบดีควรมีการประชุมหรือพบปะกับบุคลากรชั้นผู้น้อยเพิ่มขึ้น เพื่อเป็นการแลกเปลี่ยนข้อมูลการดำเนินงาน และเป็นการสื่อสารและสร้างความเข้าใจนโยบายการบริหารงานมหาวิทยาลัยในด้านต่างๆ ให้ตรงกัน | อธิการบดี/ กองแผนงาน | ผลการดำเนินงาน และ  รูปภาพกิจกรรม (ถ้ามี) |
| **6) ด้านการพัฒนาสถาบันสู่สากล** | |  |  |
| (26) | ควรมีการวิเคราะห์ลงระดับหน่วยงานเพื่อหาแนวทางในการสนับสนุนแต่ละคณะ/หน่วยงาน เพื่อให้ก้าวเข้าสู่ระดับนานาชาติ มีการสร้างระบบการทำ Branding มหาวิทยาลัยที่เป็นการประชาสัมพันธ์ถึงความโดดเด่นของมหาวิทยาลัย และจัดทำ Highlight ของแต่ละเรื่องแบบ Cluster เพื่อให้บุคลากรทุกคนมีส่วนร่วมตามสมรรถนะและความโดดเด่นของแต่ละหน่วยงาน โดยมีจุดร่วมคือ Community engagement เพื่อไปสู่วิสัยทัศน์เดียวกันได้ | รองอธิการบดีฝ่ายวิจัยและวิเทศสัมพันธ์/ กองประชาสัมพันธ์และกิจการต่างประเทศ | ผลการดำเนินงาน และ  รูปภาพกิจกรรม (ถ้ามี) |
| **7) ด้านการพัฒนาภูมิทัศน์และสิ่งแวดล้อม** | |  |  |
| (27) | ควรปรับปรุงพื้นที่ส่วนที่ปล่อยร้างไว้ เช่น ชั้น 1 สำนักคอมพิวเตอร์, อาคารราชนครินทร์ ชั้น 6 หรือชั้น 7 และพลาซ่าชั้น 2 ที่ร้างให้เป็นห้องเรียนหรือห้องอ่านหนังสือได้ตลอด 24 ชั่วโมง หรือปรับปรุงให้เป็นพื้นที่สำหรับนิสิตรวมตัวกันในการทำกิจกรรมร่วมกันเพิ่มขึ้น | รองอธิการบดีฝ่ายบริหารและพัฒนา/ กองอาคารสถานที่ | ผลการดำเนินงาน และ  รูปภาพกิจกรรม (ถ้ามี) |
| (28) | ควรมีแนวทางหรือมาตรการในการแก้ไขปัญหาด้านการจราจรและการไม่เคารพกฎจราจรของนิสิต เช่น การฝ่าไฟแดง การไม่ใส่หมวกกันน็อค การจอดรถขวางทางจราจร และการขับรถย้อนศร เป็นต้น รวมทั้ง การแก้ไขปัญหาที่จอดรถหรือขยายที่จอดรถ และการเพิ่มระบบไฟฟ้าให้มีแสงสว่างครอบคลุมที่จอดรถทุกจุดเพื่อความปลอดภัยของนิสิต | รองอธิการบดีฝ่ายบริหารและพัฒนา/ กองอาคารสถานที่ | ผลการดำเนินงาน และ  รูปภาพกิจกรรม (ถ้ามี) |
| (29) | ควรมีการจัดสิ่งอำนวยความสะดวกพื้นฐานให้กับนิสิตอย่างเหมาะสม เช่น ทางเดินเท้าควรมีหลังคาบังแดดบังฝนเพื่อเชื่อมระหว่างอาคารเรียนและ รอบมหาวิทยาลัย และป้ายรถเมล์หรือจุดจอดรถประจำทางที่มีหลังคา | รองอธิการบดีฝ่ายบริหารและพัฒนา/ กองอาคารสถานที่ | ผลการดำเนินงาน และ  รูปภาพกิจกรรม (ถ้ามี) |
| (30) | ควรเร่งแก้ไขปัญหาเรื่องขยะทั้งภายในและบริเวณโดยรอบมหาวิทยาลัย ควรมีการดำเนินการเกี่ยวกับการจัดการขยะอย่างจริงจัง ควรกำหนดยุทธศาสตร์การดำเนินงานด้านการจัดการขยะที่มี Model ซึ่งพัฒนาจากงานวิจัย โดยใช้ทรัพยากรที่มีอยู่ทั้งในส่วนของนักวิจัย อาจารย์ บุคลากร  เพื่อสร้างต้นแบบในการจัดการขยะที่เข้มแข็ง  มีการกระตุ้นจิตสำนึกด้านสิ่งแวดล้อมและการจัดการขยะร่วมกับนิสิต บุคลากร และร้านค้าให้มีความเข้มข้นเพิ่มมากขึ้น รวมถึง การจัดการขยะร่วมกับชุมชนภายนอกมหาวิทยาลัย และสร้างความร่วมมือหน่วยงานทุกภาคส่วนเพื่อสร้างความรู้และวิธีการดำเนินการอย่างถูกต้องต่อเนื่อง | รองอธิการบดีฝ่ายบริหารและพัฒนา/ กองอาคารสถานที่ | ผลการดำเนินงาน และ  รูปภาพกิจกรรม (ถ้ามี) |